b'\n_START_ARTICLE_\nArvo Pentti\n_START_SECTION_\nKGB-suhde\n_START_PARAGRAPH_\nKGB:n arkistohoitajan taltioiman raportin mukaan peitenimelle \xe2\x80\x9dMauri\xe2\x80\x9d my\xc3\xb6nnettiin rahasumma, 150\xc2\xa0000 markkaa, yhteisty\xc3\xb6st\xc3\xa4 KGB:n kanssa Nato-maiden tiedustelupalvelujen toiminnan paljastamiseksi. On arvioitu, ett\xc3\xa4 \xe2\x80\x9dMaurin\xe2\x80\x9d liikkeet vastaisivat Pentin liikkeit\xc3\xa4 h\xc3\xa4nen toimiessaan Supon p\xc3\xa4\xc3\xa4llikk\xc3\xb6n\xc3\xa4. Ei kuitenkaan tiedet\xc3\xa4 varmasti, ett\xc3\xa4 Pentti olisi koskaan vastaanottanut KGB:lt\xc3\xa4 raportissa mainittua summaa. Supon vastavakoilu n\xc3\xa4ki KGB:n agenttien ja Pentin tapaamisia, jotka t\xc3\xa4m\xc3\xa4 my\xc3\xb6nsikin. T\xc3\xa4h\xc3\xa4n liittyy KGB:t\xc3\xa4 20 vuotta avustaneen tullihallituksen yliaktuaari Olavi Pihlmanin pid\xc3\xa4tys, jonka j\xc3\xa4lkeen Pentin ja KGB:n suhteet viileniv\xc3\xa4t.'